**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 24.09.2019 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Mgr. Tomáš Čičo, Ing. Peter Hladký, Zdenko Vrzala

Róbert Chmelina

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení obecného zastupiteľstva-hlavná kontrolórka
4. Ponuka PRIMA banka Slovensko – pokračovanie súčasného úveru s navýšením limitu-bod doplnený na základe návrhu starostky ( odsúhlasené v zápisnici v bode l)
5. Individuálna výročná správa obce Hrabovka za rok 2018
6. Vybudovanie detského ihriska v obci Hrabovka – zmluva o dielo
7. Rôzne-diskusia
8. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť všetkých poslancov je zasadnutie OZ uznášania schopné. Ďalej predložila poslancom program rokovania obecného zastupiteľstva, ktorý navrhla doplniť o bod pod por.č. 4 – Ponuka PRIMA banka – pokračovanie súčasného úveru s navýšením limitu. Predložený návrh programu poslanci **schválili** bez pripomienok.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Róbert Chmelina, Zdenko Vrzala

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 5 Za: 5 Proti: 0 Zdržal sa:** **0**

**3. Kontrola uznesení obecného zastupiteľstva – hlavná kontrolórka**

Hlavná kontrolórka obce Ing. Orságová predniesla poslancom správu z kontroly uznesení obecného zastupiteľstva. Konštatovala, že všetky uznesenia boli splnené. Správu zobrali poslanci **na vedomie.**

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**4. Ponuka PRIMA banka – pokračovanie súčasného úveru s navýšením limitu**

Starostka oboznámila prítomných poslancov s ponukou, ktorú predložila obci Hrabovka PRIMA banka Slovensko, kde obec má založené účty, z ktorých jeden je kontokorektný – Municipálny úver – Univerzál s podmienkami a súčasným limitom úverového rámca do 42 400 € (v súčasnej dobe je vyčerpané 24 400 € ), do výšky ktorého môže obec v prípade potreby čerpať prostriedky . Tieto prostriedky sú určené na krátkodobé preklenutie v prípade potreby financovania výdavkov napr. pri realizácii rôznych investičných akcií, ale aj nedostatku financií na bežnú prevádzku. Vzhľadom k tomu, že obec znižuje svoju zadĺženosť a má dobrú platobnú disciplínu, dostala ponuku na zvýšenie úverového limitu na tomto účte do výšky 74 000 € , zníženie úrokovej sadzby v prípade čerpania finančných prostriedkov zo súčasných 2,5 % na 1 % a predĺženie doby čerpania úveru na 10 rokov. Starostka dala hlasovať´za tento predložený návrh. Poslanci návrh **schválili** bez pripomienok.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**5. Individuálna výročná správa obce Hrabovka za rok 2018**

Poslanci obdržali na rokovanie obecného zastupiteľstva vypracovanú individuálnu výročnú správu obce Hrabovka za rok 2018. Nikto z prítomných poslancov nemal k správe žiadne doplňujúce pripomienky a správu zobrali poslanci **na vedomie** v takom znení ako bola predložená.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**6. Vybudovanie detského ihriska v obci Hrabovka – zmluva o dielo**

Ako bolo už prerokované na predchádzajúcom zasadnutí obecného zastupiteľstva obec Hrabovka podala žiadosť o dotáciu poskytovanú Úradom vlády SR s názvom „ Vybudovanie detského ihriska v obci Hrabovka“. Dotáciu bola zo strany Úradu Vlády SR schválená vo výške 8000 €, pričom bola podpísaná zmluva o poskytnutí finančných prostriedkov na jeho vybudovanie. Zároveň prebehlo verejné obstarávanie na dodávateľa, ktoré vyhrala firma Veríme v zábavu, s.r.o. Trenčín, s ktorou bola na základe najnižšej cenovej ponuky podpísaná zmluva o dielo, v rámci ktorej bude zrealizované aj oplotenie ihriska. Práce by byť začaté v najbližších dňoch. Poslanci sa zaujímali o pôvodné hracie prvky, ktoré sú na pozemku, kde sa bude ihrisko budovať. Tieto prvky tam boli inštalované z vlastnej iniciatívy po pôvodnej materskej škôlke. Ich majiteľom nie je obec. Poslanci navrhli tieto demontovať a uschovať po dohode s farským úradom v priestore v záhrade pri kaplnke. Informáciu **zobrali poslanci na vedomie**.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**7. Rôzne - diskusia**

\* V úvode diskusie požiadala o slovo hlavná kontrolórka Ing. Orságová, ktorá predložila žiadosť na zníženie úväzku hlavnej kontrolórky zo súčasných 8 hodín týždenne na 4 hodiny týždenne. Svoju žiadosť odôvodnila tým, že doteraz mala viac úväzkov ako hlavná kontrolórka, momentálne túto činnosť vykonáva len v obci Hrabovka a začala pracovať na plný úväzok ako zamestnanec. Z tohto dôvodu, požiadala o skrátenie úväzku na 4 hodiny. Poslanci zobrali žiadosť hlavnej kontrolórky na vedomie a schválili skrátenia úväzku na 4 hodiny týždenne od 1.10.2019.

**Hlasovanie:**

**Prítomní: 5 Za: 5 Proti: 0 Zdržal sa: 0**

\* Starostka informovala prítomných poslancov o stretnutí, ktoré sa uskutočnilo na obecnom úrade v Hrabovke na základe žiadosti o vydanie súhlasu na vykonávanie technických geologických prác pre monitorovací vrt v k. ú. Hrabovka. Orgán ochrany prírody za účelom zistenia skutkového stavu, získania ďaľších podkladov a stanovísk dotknutých účastníkov nariadil v tejto veci ústne pojednávanie, pričom sa predĺžila aj lehota na vydanie rozhodnutia do 27.10.2019. Počas ústneho pojednávania vykonali účastníci terénnu obhliadku monitorovacieho vrtu, vrt je dobre prístupný z obce Skalka nad Váhom aj po zemnej ceste. Vŕtacia súprava sa dostane bez problémov k vrtu a nebudú potrebné žiadne výruby ani zásahy do brehového porastu Súčanky. S uvedeným variantom a prístupom súhlasí aj obec Hrabovka.

\* Starostka sa v ďalšom bode vyjadrila k chybe, ktorá sa stala na Katastrálnom úrade v Trenčíne v súvislosti s majetkom obce evidovaným na LV č. 1. Ihneď po zistení tohto pochybenia, starostka osobne navštívila Okresný úrad, odbor katastrálny a požiadala o okamžitú opravu. Zároveň listom vyzvala príslušný orgán Okresného úradu, aby sa vyjadril k danému incidentu. V odpovedi vedúca odboru katastra vyslovila poľutovanie nad chybou, ktorá sa stala na základe zlyhania ľudského faktora a vyhodnotila to ako neúmyselné pochybenie zo strany pracovníčky katastrálneho úradu. Poslanci navrhli odpoveď z Okresného úradu, katastrálny odbor zverejniť na webovej stránke obce, aby nedochádzalo k zbytočným dezinformáciám a osočovaniu zo strany občanov voči osobe starostky. K tomuto sa vyjadril aj poslanec Chmelina, ktorý žiada aj ospravedlnenie pre svojich rodičov, ktorých sa tento prevod dotknul.

\* Starostka na minulom zasadnutí obecného zastupiteľstva informovala o pokutách, ktoré boli vyrúbené z dôvodu porušovania stavebného zákona. K vyrúbenej pokute bol zaslaný odpor od pána Kabeláča. List dala starostka k nahliadnutiu poslancom. Pán Kabeláč dostal odpoveď a môže sa obrátiť v tejto veci na súd, ak nie je spokojný s vyjadrením OcÚ Hrabovka-stavebný úrad.

\* Obecný úrad v Hrabovke obdržal žiadosť p. Ivana Čulen ml. na odpustenie platby za únik vody, ktorú mal na svojom pozemku z dôvody poruchy na vodovodnom potrubí. Keďže sa jednalo o únik, za ktorý zodpovedá odberateľ bol k tejto žiadosti na základe fakturácie vystavený splátkový kalendár, ktorý je splatný do 31.12.2019. K tejto žiadosti sa vyjadril poslanec Hladký, ktorý vystúpil s požiadavkou o zmiernenie výšky nedoplatku za vodu. Starostka a viacerí poslanci však vyjadrili názor, že pokiaľ doteraz sa vždy vyžadovala úhrada za podobné úniky vody, je potrebné rovnoprávne konať voči občanom. Každý si musí kontrolovať vodomer aj vodovodnú prípojku na svojom pozemku, taktiež udržiavať vodovodnú šachtu. Pokiaľ sa jedná o poruchu zo strany obecnej, pred vodomerom, za to zodpovedá obec.

\*Poslanec Hamaj sa obrátil na starostku s požiadavkou o označenie výkopu po odstránení poruchy na vodovodnom potrubí, nakoľko hrozí v týchto miestach poškodenie prechádzajúcich automobilov, prípadne môže dôjsť k dopravnej nehode. Starostka sa vyjadrila, že má zabezpečené značenie od obce Dolná Súča a v najbližšom období sa tieto výkopy budú betónovať a asfaltovať.

\*Starostka informovala poslancov o tom, že v súčasnej dobe spolupracuje s organizáciou MAS Vršatec, prostredníctvom ktorej sa chceme zapojiť do výzvy 7.2 , pričom by sa zrealizovala rekonštrukcia autobusovej zastávky v obci Hrabovka a jej okolia (lavičky, odpadový kôš a informačná tabuľa). Projekt je vo fáze prípravy.

\*Poslanec Hamaj mal otázku k čerpaniu finančných prostriedkov na kultúrne a športové akcie. K tomuto bolo poskytnuté vyúčtovanie doteraz uskutočnených podujatí a zároveň aj predpoklad čerpania ešte do konca roka 2019. Podrobné zúčtovanie bude zverejnené v obecných novinách.

\*Poslanec Hamaj žiadal e-mailom vysvetlenie ohľadom parkovania vozidiel vedľa obchodu COOP Jednota. K tomuto starostka dala odpoveď, že priestranstvo vedľa obchodu je majetkom obce a COOP Jednota. Z tohto dôvodu parkovanie vozidiel návštevníkov obecného úradu a COOP Jednota je možné, taktiež to platí aj pre predajcov. Vstup do rodinného domu pána Hamaja je so súhlasom obce, samozrejme parkujúce vozidlá nesmú obmedzovať vstup pána Hamaja na jeho pozemok. Predajcovia sa musia zdržovať na predajnom mieste pri autobusovej zastávke, na čo sú vždy upozornení zo strany obecného úradu.

\*Obecný úrad v Hrabovke obdržal žiadosť od pána Tomáša Hrudku k prenájmu priestorov sály kultúrneho domu na pravidelné stretávanie rodín s deťmi. K tomuto sa momentálne nemôže úrad vyjadriť, nakoľko nie je spracovaný prevádzkový poriadok priestoru sály kultúrneho domu, ktorý má vypracovať komisia kultúry a športu. Poslanec Tomáš Čičo ako predseda komisie požiadal o pracovné stretnutie k návrhu prevádzkového poriadku, ktoré sa po dohode s poslancami a starostkou uskutoční dňa 7.10.2019 o 18.00 hod. na obecnom úrade. Treba podotknúť, že sála kultúrneho domu nie je klubovňa a má spoločné priestory s obecným úradom, ktorý je v prevádzke celý týždeň počas celého roka. Sála kultúrneho domu slúži na kultúrne akcie a má aj prevádzkové náklady, ktoré treba platiť a priestory treba udržiavať. Sála slúži všetkým občanom nielen jednotlivcom. Toto treba brať do úvahy pri tvorbe prevádzkového poriadku.

\*Z prítomných občanov na zasadnutí požiadala o slovo pani Čulenová, ktorá sa sťažovala na skládku vyvezenej zeminy zo stavby, ktorú realizuje pán Rožník. Starostka sa vyjadrila, že na skládku tejto zeminy nedal povolenie obecný úrad a pokiaľ sa jedná o priestupok, treba dať zo strany sťažovateľky písomný podnet na príslušné orgány.

\*Pani Čulenová sa ešte vyjadrila k chybe na LV č.1, že ako občan sa bola informovať na Katastrálnom úrade v Trenčíne. Žiada poslancov o podanie trestného oznámenia na Okresný úrad, odbor katastrálny v Trenčíne. Starostka informovala pani Čulenovú, že do budúcnosti má podať najprv podnet na obecný úrad alebo obecné zastupiteľstvo. Ona ako občan nemá oprávnenie konať za obec na Okresnom úrade, toto oprávnenie nemá ani od starostky ani od obecného zastupiteľstva.

**9. Záver**

V závere ukončila starostka rokovanie Obecného zastupiteľstva a poďakovala poslancom za účasť na zasadnutí.

**Obecné zastupiteľstvo v Hrabovke**

**Uznesenie č. 24 - 30**

zo zasadnutia OZ v Hrabovke dňa 24.9.2019

***K bodu: Otvorenie zasadnutia***

**Uznesenie č. 24/2019**

Obecné zastupiteľstvo v Hrabovke **s c h v a ľ u j e** program zasadnutia obecného zastupiteľstva s doplnením bodu č. 4 - Ponuka PRIMA banka Slovensko – pokračovanie súčasného úveru s navýšením limitu-bod doplnený na základe návrhu starostky .

V Hrabovke, 24.09.2019

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 25/2019**

Obecné zastupiteľstvo v Hrabovke **s c h v a ľ u j e** overovateľov Róbert Chmelina, Zdenko Vrzala a zapisovateľku pracovníčku OcÚ Mgr. Janku Štefánkovú.

V Hrabovke, 24.09.2019

Eva Mráziková

starostka obce

***K bodu: Kontrola uznesení obecného zastupiteľstva-hlavná kontrolórka***

**Uznesenie č. 26/2019**

Obecné zastupiteľstvo v Hrabovke **berie na vedomie** Správu kontrole uznesení obecného zastupiteľstva v obci Hrabovka.

V Hrabovke, 24.09.2019

Eva Mráziková

starostka obce

***K bodu: Ponuka PRIMA banka – pokračovanie súčasného úveru s navýšením limitu***

**Uznesenie č. 27/2019**

Obecné zastupiteľstvo v Hrabovke podľa príslušných ustanovení zákona č. 369/1990 Zb. o obecnom zriadení v platnom znení **s c h v a ľ u j e** pokračovanie súčasného úveru Municipálny úver – Univerzál na obdobie 10 rokov vo výške maximálneho úverového limitu 74 000 €, pričom sadzba úrokov v prípade čerpania úveru bude vo výške 1 %.

V Hrabovke, 24.09.2019

Eva Mráziková

starostka obce

***K bodu: Individuálna výročná správa obce Hrabovka za rok 2018***

**Uznesenie č. 28/2019**

Obecné zastupiteľstvo v Hrabovke **berie na vedomie** predloženú Individuálnu výročnú správu obce Hrabovka za rok 2018.

V Hrabovke , 24.09.2019

Eva Mráziková

starostka obce

***K bodu: Vybudovanie detského ihriska v obci Hrabovka – zmluva o dielo***

**Uznesenie č. 29/2019**

Obecné zastupiteľstvo v Hrabovke **berie na vedomie** informáciu k dotácii Úradu vlády SR na Výstavbu detského ihriska v obci Hrabovka a informáciu o podpise Zmluvy o dielo s firmou Veríme v zábavu, s.r.o. Trenčín.

V Hrabovke, 24.09.2019

Eva Mráziková

starostka obce

***K bodu: Rôzne – diskusia***

**Uznesenie č. 30/2019**

Obecné zastupiteľstvo v Hrabovke berie na vedomie žiadosť hlavnej kontrolórky obce Hrabovka Ing. Kataríny Orságovej a schvaľuje úväzok hlavnej kontrolórky na 4 hodiny týždenne účinný od 1.10.2019.

V Hrabovke, 24.09.2019

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čičo** | **Hladký** | **Vrzala** |
| 24/2019 | **I** | **I** | **I** | **I** | **I** |
| 25/2019 | **I** | **I** | **I** | **I** | **I** |
| 26/2019 | **I** | **I** | **I** | **I** | **I** |
| 27/2019 | **I** | **I** | **I** | **I** | **I** |
| 28/2019 | **I** | **I** | **I** | **I** | **I** |
| 29/2019 | **I** | **I** | **I** | **I** | **I** |
| 30/2019 | **I** | **I** | **I** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Róbert Chmelina .........................................

Zdenko Vrzala .........................................

Zapísala:

Mgr. Janka Štefánková .........................................

Eva Mráziková starostka obce